A DPI (angolul dots per inch) amely azt jelenti, hogy 1 inchen belül mennyi pont kerül nyomtatásra, így ez a mérőszám a nyomtatás felbontásának minőségét jelöli. Minél magasabb a címkenyomtató DPI értéke annál élesebb nyomatképre képes. Az általános felhasználásra elegendő szokott lenni a 203 dpi, azonban ékszer címkéknél, részletgazdag logók esetében, valamint kis betűméretnél ajánlott nagyobb felbontásra képes címkenyomtató vásárlása, hogy garantáltan kiemelkedő minőségű legyen a nyomtatás.